AQSh Eron prezidenti va tashqi ishlar vaziriga viza berdi

AQSh Eron prezidenti Hasan Ruhoniy va tashqi ishlar vaziri Javod Zarifga vizalar taqdim etdi. Bu haqda “Kommersant” xabar bermoqda.

Endi mamlakat rasmiylari Nyu-Yorkda 24-sentabr kuni ish boshlaydigan BMT bosh assambleyasida ishtirok etishi mumkin.
Eron TIV rahbari Nyu-Yorkka bugun, 20-sentabr kuni uchishi aytilmoqda. U oldinroq AQSh Davlat departamentini BMT delegatlariga viza berish majburiyatidan bo‘yin tovlashga urinishda ayblagan edi.
AQSh vitse-prezidenti Maykl Pens CNBC telekanaliga intervyusida Vashington BMT bosh assambleyasida qatnashish uchun keladigan Eron rasmiylariga vizalar soni cheklanishini bildirgandi. Aynan kimlar viza olmasligi mumkinligiga Pens aniqlik kiritmagan.